钦定古今图书集成/明伦汇编/闺媛典/第071卷 > 孙双元妻项氏
## 钦定古今图书集成/明伦汇编/闺媛典/第071卷 > 孙双元妻项氏

按《太平县志》：项氏归西隅，孙双元，生一女而元死，氏
年十九，百计欲从地下，凡七日不得，乃以油浸绳，自
缢厕中。万历间，建坊旌表。顺治中，游人见其墓松一
丛，枝必双出，共相感叹。中有一株双枝间夹一小柏，
游人戏曰：“是宜翦之。”不十日，红光皓日中，忽霹雳一
声，劈去小柏，距死时五十年云。